b'\n_START_ARTICLE_\nNukleon\n_START_PARAGRAPH_\nNukle\xc3\xb3n je v jedrski fiziki skupno ime za gradnike atomskih jeder, protone in nevtrone. \xc5\xa0tevilo nukleonov v jedru podaja masno \xc5\xa1tevilo A. Pri vseh jedrih z izjemo jedra vodika in izotopa helija \xc2\xb3He je \xc5\xa1tevilo nevtronov v jedru ve\xc4\x8dje ali enako \xc5\xa1tevilu protonov, pri \xc4\x8demer dele\xc5\xbe nevtronov z maso jedra nara\xc5\xa1\xc4\x8da. Jedra z enakim \xc5\xa1tevilom nukleonov se imanujejo izobari (podobno kot so jedra z enakim \xc5\xa1tevilom protonov izotopi)._NEWLINE_Do 60-ih let 20. stoletja so imeli nukleone za osnovne delce, po sedanjih teorijah pa so sestavljeni iz treh kvarkov, ki jih ve\xc5\xbee mo\xc4\x8dna jedrska sila oz. mo\xc4\x8dna interakcija. Interakciji med nukleoni pravimo jedrska sila, ki je posledica mo\xc4\x8dne jedrske sile (pred odkritjem kvarkov, se je izraz\xc2\xa0\xc2\xbbmo\xc4\x8dna interakcija\xc2\xab\xc2\xa0uporabljal za interakcijo med nukleoni).\n_START_SECTION_\nAntinukleoni\n_START_PARAGRAPH_\nObe vrsti nukleona imata tudi pripadajo\xc4\x8da antidelca: antiproton in antinevtron. Antidelca imata enake lastnosti kot proton in nevtron a nasproten naboj. (Po simetriji CPT naj bi bilo to natan\xc4\x8dno res, vsekakor pa so razlike pri dana\xc5\xa1njih eksperimentih nemerljive.) Antinukleoni se lahko ve\xc5\xbeejo v\xc2\xa0\xc2\xbbantijedro\xc2\xab. Znanstvenikom je uspelo ustvariti jedra antidevterija in antihelija-3.'